แฟนผม ปจด. มา28เมษา ถึง 2พค.มาวันสุดท้าย มีเพศสัมพันธ์ช่วงวันที่10-14พค.หลังนอกไม่ส่วมถุงแต่เหมืนจะไม่ทันนิดๆ ครบรอบประจำเดือน30พคจนถึงวันนี้.ยังไม่มาเลย แต่แฟนเริ่มมีอาการเวียนหัว อาเจียน และฉี่บ่อย หงุดหงิดง่าย ในช่วง1เดือนจะท้องไหมครับ...แล้วถ้าท้องจะประมาณกี่สัปดา
สวัสดีค่ะ หากประจำเดือนมาวันที่ 30 มี.ค. และมาอีกครั้ง 28 เม.ย. ก็ถือว่าปกติดี ส่วนการมีเพศสัมพันธ์ในวันที่ 10-14 พ.ค. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ โดยหากได้ใช้ถุงยางอนามัย ก็จะมีโอกาสตั้งครรภ์ได้ประมาณ 2%-18%ดังนั้น หากในตอนนี้ ประจำเดือนยังไม่มา และได้ตรวจหาการตั้งครรภ์แล้ว พบขึ้นขีดที่ 2 จางๆ โดยได้อ่านผลหลังการทดสอบไม่เกิน 5 นาที ก็แสดงว่าน่าจะมีการตั้งครรภ์เกิดขึ้นค่ะ ดังนั้น อาการเวียนหัว อาจเียน ปัสสาวะบ่อย หงุดหงิดง่าย ก็เป็นอาการของการตั้งครรภ์ค่ะสำหรับการนับอายุครรภ์นั้น ให้นับจากวันแรกของประจำเดือนที่มาเป็นครั้งสุดท้าย ดังนั้น ในวันที่ 19 มิ.ย.นี้ ก็จะเท่ากับตั้งครรภ์ได้ 7 สัปดาห์ 3 วันค่ะ แนะนำควรรีบหากเวลาไปฝากครรภ์โดยเร็ว เพื่อจะได้ตรวจความพร้อมต่างๆ ค่ะสำหรับการดูแลตนเองในขณะนี้ ควรงดการดื่มชา กาแฟ และเครื่องดื่มที่มีคาเฟอีนต่างๆ งดดื่มแอลกอฮอล์ทุกชนิด หลีกเลี่ยงการอยู่ใกล้กับผู้ที่สูบบุหรี่ ทานอาหารที่มีประโยชน์ให้ครบทุกหมู่ ส่วนการบรรเทาอาการเวียนหัว ได้แก่- ทานอาหารที่ย่อยง่าย งดอาหารทอด อาหารมันๆ และอาหารรสจัด เน้นอาหารที่มีโปรตีนและวิตามินบี 6 สูง เช่น ข้าวที่ไม่ขัดสี ข้าวโอ๊ต ปลา ไข่ ถั่วเหลือง ถั่วลิสง มันฝรั่ง แคนตาลูป กะหล่ำปลี เป็นต้น- ทานครั้งละน้อยแต่บ่อยครั้ง- ดื่มน้ำให้เพียงพอ โดยจิบน้ำบ่อย ๆ ระหว่างวัน การจิบน้ำขิงอุ่น ๆ อาจช่วยลดอาการแพ้ท้องได้ หากมีอาเจียนมากอาจดื่มน้ำเกลือแร่เสริม- พักผ่อนให้เพียงพอ ไม่นอนดึก